Diari Oficial de la Generalitat Valenciana


Sumari del DOGV 5771, del 27-05-2008 (2008/6543)

DECRET 76/2008, de 23 de maig, del Consell, pel qual es crea la Comissió Interdepartamental per a l'Estratègia de Desenrotllament de l'Estatut d'Autonomia i de Promoció de l'Autogovern.
-----------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2008/05/23/76**

### Versions

 14/03/2017 - Actualitat  08/11/2011 - 13/03/2017  Text inicial: 28/05/2008 - 07/11/2011 

### Dades del document

Número de DOGV
:   5771

Data del DOGV
:   27-05-2008

Secció del DOGV
:   I. DISPOSICIONS GENERALS

Número del document
:   2008/6543


Data del document
:   23-05-2008

Organisme emissor
:   Conselleria de Governació

Tipus de document
:   Decret

Anàlisi jurídica

 Descriptors 

:   * Comissió Interdepartamental Per A L'Estratègia de Desenvolupament de L'Estatut d'Autonomia i de Promoció de L'Autogovern
    * Govern Valencià
    * legislació
    * reglament intern
    * autonomia

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Disposició derogada 14.03.2017**

 

**DECRET 76/2008, de 23 de maig, del Consell, pel qual es crea la Comissió Interdepartamental per a l'Estratègia de Desenrotllament de l'Estatut d'Autonomia i de Promoció de l'Autogovern.**

 

**[(Diari Oficial núm. 5771 de 27.05.2008)](http://www.docv.gva.es/datos/2008/05/27/pdf/2008_6543.pdf)** **Ref. 006485/2008**

 

La reforma de l'Estatut d'Autonomia de la Comunitat Valenciana, duta a terme mitjançant la Llei Orgànica 1/2006, de 10 d'abril, ha significat realment l'aprovació d'un Estatut totalment renovat, perquè són nombrosos i substancials els canvis introduïts respecte a l'Estatut de 1982. En aquest sentit, les importants modificacions incorporades no sols impliquen la consecució de majors cotes d'autogovern, sinó també una garantia de major qualitat de vida per a tots els ciutadans i ciutadanes de la Comunitat Valenciana.

Amb aquest Estatut, que ha permés a la Comunitat Valenciana aconseguir el seu màxim sostre competencial i que l'ha consagrada com a nacionalitat histórica, la qual cosa significa el reconeixement de la seua identitat i personalitat própia i diferenciada, de la seua cultura, de les seues arrels históriques, de l'idioma valencià i de la competència plena de la Generalitat per a conservar, desenrotllar i modificar el dret foral civil, s'ha produït un avanç qualitatiu en el desenrotllament autonómic i s'ha proporcionat un marc jurídic eficaç per a consolidar l'avanç i progrés de la Comunitat Valenciana. Hui, la Comunitat Valenciana, gràcies a aquesta reforma, es troba plenament equiparada políticament i institucionalment a les denominades comunitats históriques, amb les mateixes facultats i competències que aquelles que van accedir a l'autonomia, en el seu dia, per la via de l'article 151 de la Constitució.

Sens dubte, en aquesta plena equiparació es condensa l'essència de la reforma estatutària, peró no han estat aquestes les úniques modificacions que ha comportat, perquè ha estat molt més complexa, àmplia i ambiciosa. Aquesta reforma ha plasmat nombroses novetats destinades a consolidar i potenciar una societat moderna, próspera i en continu desenrotllament, una societat que requereix compromisos socials amb els col·lectius més desafavorits, amb els sectors més necessitats de protecció, fer front als nous desafiaments tecnológics, a les demandes del nostre teixit productiu, dels llauradors, dels consumidors i, en definitiva, de tots els ciutadans i ciutadanes. En aquest sentit, el títol II, sota la rúbrica «dels drets dels valencians i valencianes», pretén establir les bases perquè els ciutadans i ciutadanes de la Comunitat Valenciana puguen gaudir de major benestar. Títol que es pretén desenrotllar perquè les previsions esmentades es concreten en realitats materials i en beneficis concrets per a la nostra societat.

També pel que fa a les institucions de la Generalitat, s'han introduït importants novetats, així com en l'àmbit de l'administració de Justícia, amb la previsió de nous organismes com el Consell de Justícia de la Comunitat Valenciana, que exigeixen un desplegament normatiu per a la seua posada en funcionament.

Igualment, en matèries com Administració local, finançament o relacions institucionals de la Comunitat Valenciana amb les comunitats autónomes, amb l'exterior o amb la Unió Europea, la reforma estatutària ha incorporat novetats significatives com la segona descentralització, el Fons de Cooperació Municipal de la Comunitat Valenciana, el Servici Tributari Valencià, el Comité Valencià per als Assumptes Europeus, per a l'aplicació pràctica dels quals resulta necessari dur a terme l'oportú desenrotllament legal.

Es tracta de matèries diverses, peró en totes elles hi ha un denominador comú: refermar l'autogovern de la Comunitat Valenciana i dotar-la de nous instruments de creixement, progrés i desenrotllament. Per a fer realitat aquest projecte comú, peró multidisciplinari, la iniciativa, l'impuls i, també, la coordinació, la col·laboració, la planificació i l'estratègia resulten de vital importància.

Afrontar el repte del desenrotllament estatutari amb eficàcia i materialitzar-lo amb garanties d'èxit i de satisfacció per als ciutadans i ciutadanes de la Comunitat Valenciana, als qui va dirigida la nostra norma institucional bàsica, exigeix planificació, coordinació i seguiment. Gestionar la política de desenrotllament autonómic i estatutari determina necessàriament que el Consell haja de dotar-se d'una estratègia comuna que n'oriente, a curt, mitjà i llarg termini, totes les accions, mitjançant la creació d'un órgan interdepartamental que permeta unir els esforços, coordinar les actuacions legislatives i avançar en un mateix sentit per a la consecució d'un projecte comú que, per ser transversal, implica distints departaments.

Per aixó, sense perjuí de les competències que, per raó de la matèria, puguen tindre atribuïdes els distints departaments en virtut dels seus respectius reglaments orgànics i funcionals, s'estima necessària la creació d'una Comissió Interdepartamental per a l'Estratègia de Desenrotllament de l'Estatut d'Autonomia i de Promoció de l'Autogovern, impulsada per la conselleria que té atribuïdes les competències en matèria de desenrotllament estatutari i que constitueix la via per al compliment dels objectius i funcions que es defineixen en el Reglament Orgànic i Funcional de la conselleria de Governació, aprovat pel Decret 100/2007, de 13 de juliol, del Consell. Aquesta Comissió servirà com a instrument de col·laboració, avaluació i coordinació per a fer possible culminar un dels objectius fonamentals del Consell: el ple desenrotllament de l'Estatut i la consolidació de l'autogovern del poble valencià.

La creació d'aquesta Comissió ve emparada per l'article 25 de la Llei del Consell que preveu la constitució de comissions interdepartamentals, integrades per alts càrrecs de l'administració de la Generalitat, per a l'estudi, coordinació, programació i, si és el cas, propostes de resolució de l'activitat interdepartamental en matèries sectorials comunes.  
 En virtut d'alló que s'ha exposat, d'acord amb el que estableix la Llei del Consell, a proposta del conseller de Governació i amb la deliberació prèvia del Consell, en la reunió del dia 23 de maig de 2008,

 

DECRETE

 

**Article 1. Objecte**

El present decret té com a objecte la creació i la regulació de la composició, organització i funcions de la Comissió Interdepartamental per a l'Estratègia de Desenrotllament de l'Estatut d'Autonomia i de Promoció de l'Autogovern.

 

**Article 2. Creació, adscripció i naturalesa de la Comissió Interdepartamental**

1. Es crea la Comissió Interdepartamental per a l'Estratègia de Desenrotllament de l'Estatut d'Autonomia i de Promoció de l'Autogovern, adscrita a la conselleria competent en matèria de desenrotllament estatutari i promoció de l'autogovern, amb les funcions, competències, composició i règim de funcionament establits en el present decret.

2. La Comissió Interdepartamental per a l'Estratègia de Desenrotllament de l'Estatut d'Autonomia i de Promoció de l'Autogovern és un órgan col·legiat de l'administració de la Generalitat a què correspon l'estudi, coordinació, programació i, si és el cas, la realització de propostes de resolució en les matèries i funcions que expressament se li assignen en aquest decret i en la resta de la normativa d'aplicació.

 

**Article 3. Funcions de la Comissió Interdepartamental**

Correspon a la Comissió Interdepartamental per a l'Estratègia de Desenrotllament de l'Estatut d'Autonomia i de Promoció de l'Autogovern:

1. Elaborar l'estratègia per al desenrotllament de l'Estatut d'Autonomia de la Comunitat Valenciana i per a la promoció i consolidació de l'autogovern valencià.

2. La posada en comú de totes les iniciatives i actuacions derivades del desenrotllament de l'Estatut d'Autonomia i de la promoció de l'autogovern.

3. Proporcionar criteris de coordinació i de cooperació interadministrativa en relació amb les iniciatives legislatives, així com qualssevol altres actuacions de distinta naturalesa, que puguen dimanar de l'Estatut d'Autonomia per al seu desenrotllament.

4. Fixar criteris per al desenrotllament, promoció i consolidació de l'autogovern.

5. Determinar línies d'actuació, així com propostes innovadores, en relació amb les polítiques de la Generalitat destinades a l'assumpció de competències i a la promoció i consolidació de l'autogovern.

6. Establir criteris d'actuació, la coordinació i la planificació de totes les actuacions relatives a la revaloració i difusió de les senyes d'identitat del poble valencià reconegudes en l'Estatut d'Autonomia, així com totes les iniciatives orientades a vetlar per la protecció i defensa de la identitat i els valors i interessos del poble valencià i el respecte a la diversitat cultural de la Comunitat Valenciana.

7. Avaluar l'aplicació de les polítiques de desenrotllament de l'Estatut d'Autonomia i de promoció de l'autogovern en l'acció de l'administració de la Generalitat.

8. Precisar línies d'actuació i marcar criteris amb vista a potenciar el desenrotllament de l'Estatut d'Autonomia i a promocionar i consolidar l'autogovern en la resta d'administracions de la Comunitat Valenciana.

9. Qualssevol altres competències i funcions relacionades amb el seu àmbit d'actuació o que li siguen atribuïdes per la normativa vigent, així com les que li encomane el Consell, i les que li deleguen els órgans amb competència en la matèria.

 

**Article 4. Composició de la Comissió Interdepartamental**

1. ****[1]**** La Comissió Interdepartamental per a l'Estratègia de Desenrotllament de l'Estatut d'Autonomia i de Promoció de l'Autogovern estarà composta pels membres següents:

a) President o presidenta: la persona que ostente la vicepresidència del Consell.

b) Vicepresident o vicepresidenta: la persona titular de la conselleria competent en matèria de desenrotllament estatutari.

c) Vocals:

1r. Les persones titulars de les diferents secretaries autonómiques de les conselleries en què s'estructura l'administració de la Generalitat.

2n. La persona titular de la direcció general amb competències en matèria de desenrotllament estatutari.

d) Secretari o secretària: la persona titular de la subsecretaria de la conselleria amb competències en matèria de desenrotllament estatutari.

2. La Comissió podrà acordar, quan els assumptes a debat ho facen necessari o convenient, l'assistència, amb veu i sense vot, de funcionaris o funcionàries o de persones especialistes en la matèria de què es tracte, a l'efecte que la informen i assessoren.

3. La Comissió es reunirà, almenys, una vegada cada semestre en sessió ordinària, i en sessió extraordinària quan la importància dels esdeveniments ho requerisca.

 

**Article 5. Comissió Executiva**

1. Com a órgan de suport de la Comissió Interdepartamental, es constituirà la Comissió Executiva a l'efecte de preparar els assumptes que hagen a ser sotmesos a aquella, d'executar els acords adoptats i de dirigir els treballs de la Comissió Tècnica.

2. ****[2]**** La Comissió Executiva estarà composta pels membres següents:

a) La persona titular de la conselleria amb competències en matèria de desenrotllament estatutari, que en serà el president o la presidenta.

b) La persona titular de la secretaria autonómica amb competències en matèria de desenrotllament estatutari, que en serà el vicepresident o la vicepresidenta.

c) La persona titular de la direcció general amb competències en matèria de coordinació interdepartamental.

d) Un o una representant de la conselleria amb competències en matèria de pressupostos i despeses, amb el rang mínim de director o directora general.

e) La persona titular de la direcció general competent en matèria de relacions del Consell amb l'administració general de l'Estat i la resta de comunitats autónomes.

f) La persona titular de la direcció general competent en matèria de desenrotllament estatutari.

g) El secretari o la secretària, que serà la persona titular de la subsecretaria de la conselleria competent en matèria de desenrotllament estatutari.

En funció dels assumptes a tractar, el president o la presidenta de la Comissió Executiva podrà convocar a les seues reunions les persones responsables dels órgans directius de les distintes conselleries en què s'organitza l'administració de la Generalitat que no en siguen membres.

 

**Article 6. Comissió Tècnica**

1. Per a l'exercici de les seues funcions, la Comissió Interdepartamental comptarà amb el suport d'una Comissió Tècnica.

2. ****[3]**** La Comissió Tècnica estarà formada pels membres següents:

a) Un coordinador o una coordinadora, que serà la persona que ostente la direcció d'un dels servicis adscrits a la direcció general competent en matèria de desenrotllament estatutari, nomenat o nomenada per la persona titular de la presidència de la Comissió Interdepartamental.

b) L'advocat coordinador o l'advocada coordinadora en la conselleria amb competències en matèria de desenrotllament estatutari, o l'advocat o l'advocada de la Generalitat designats en la seua substitució.

c) Un secretari o una secretària, que serà la persona que ostente la direcció d'un dels servicis adscrits a la direcció general competent en matèria de desenrotllament estatutari, nomenat o nomenada per la persona titular de la presidència de la Comissió Interdepartamental.

d) Un o una representant de nivell administratiu, amb nivell almenys de cap de servici, per cada una de les conselleries de la Generalitat, designat o designada per la persona titular de la conselleria corresponent.

3. La Comissió Tècnica actuarà per mitjà de grups de treball de caràcter sectorial.

La persona que ostente la presidència de la Comissió Interdepartamental formarà, dins de la Comissió Tècnica, els grups de treball que considere necessaris per a exercir les funcions que la Comissió Interdepartamental té encomanades.

Els grups de treball comptaran amb un màxim de nou membres, designats en tot cas entre els qui integren la Comissió Tècnica, i estaran constituïts per:

a) La persona que exercisca les funcions de coordinació de la Comissió Tècnica.

b) La persona que exercisca les funcions de secretaria de la Comissió Tècnica.

c) Un o una representant de cada conselleria que tinga assignades competències que, per raó de la matèria, estiguen relacionades amb la tasca encomanada al grup de treball.

Amb independència dels departaments que puguen estar representats en cada grup de treball, s'establiran les vies oportunes perquè tots els membres de la Comissió Tècnica estiguen informats de les tasques realitzades en el si de tots els grups, i puguen participar-hi mitjançant les aportacions que estimen convenients.

4. La Comissió Interdepartamental podrà acordar la modificació de la composició i del règim de funcionament de la Comissió Tècnica.

 

**Article 7. Funcionament de les comissions**

1. La constitució, convocatória, règim de les sessions i d'adopció d'acords i, en general, el funcionament de la Comissió Interdepartamental, de la Comissió Executiva i de la Comissió Tècnica, s'ajustarà al que estableixen els articles 22 a 27 de la Llei, de Règim Jurídic de les Administracions Públiques i del Procediment Administratiu Comú.

2. Sense perjuí del que disposa l'apartat anterior, la Comissió Interdepartamental podrà aprovar normes própies de funcionament intern per al millor exercici de les seues atribucions.

 

DISPOSICIONS FINALS

 

**Primera**

Queda facultat el o la titular de la conselleria competent en matèria de desenrotllament estatutari i promoció de l'autogovern per a dictar les disposicions necessàries per al compliment i desenrotllament d'aquest decret.

 

**Segona**

El present decret entrarà en vigor l'endemà de la publicació en el Diari Oficial de la Comunitat Valenciana.

 

Valencia, 23 de maig de 2008

 

El President de la Generalitat,

FRANCISCO CAMPS ORTIZ

 

El Conseller de Governació,

SERAFÍN CASTELLANO GÓMEZ

 

 

---

****[1]****Redacció del apartat 1 segons el**[DECRET 168/2011, de 4 de novembre, del Consell](http://www.docv.gva.es/index.php?id=26&sig=011265/2011&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D168%26ANYO_DISPOSICION%3D2011)**, de modificació del Decret 76/2008, de 23 de maig, del Consell, pel qual es va crear la Comissió Interdepartamental per a l'Estratègia de Desenrotllament de l'Estatut d'Autonomia i de Promoció de l'Autogovern (Diari Oficial núm. 6645 de 07.11.2011) Ref. Base de dades 011265/2011.

****[2]****Redacció del apartat 2 segons el**[DECRET 168/2011, de 4 de novembre, del Consell](http://www.docv.gva.es/index.php?id=26&sig=011265/2011&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D168%26ANYO_DISPOSICION%3D2011)**.

****[3]****Redacció dels apartats 2 i 3 segons el**[DECRET 168/2011, de 4 de novembre, del Consell](http://www.docv.gva.es/index.php?id=26&sig=011265/2011&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D168%26ANYO_DISPOSICION%3D2011)**.


Còpia Permalink ELI